Borge ga i perioden 2006-2008 ut tre romaner om ungdomshelten Nino Glass. I 2016 krimdebuterte han med sin første bok om Bogart Bull – «Den syvende demonen». Aftenpostens anmelder var svært positiv: «Øistein Borges debutarbeid i godt voksen alder er en gjennomarbeidet, velskrevet og ganske så raffinert historie som blant annet lykkes i å sy sammen ulike tidsplan til en suggestiv helhet.» Boka ble i 2017 nominert til Mauritz Hansen-prisen for årets beste debut i krimsjangeren.